Държавен вестник, бр. 3, 2012 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  3
УКАЗАНИЯ
Справката се попълва от всички юридически лица - фирми, поделения на фирми, стопански организации, бюджетни предприятия /областни 
и общински администрации, министерства, ведомства, научни институти/, банки, предприятия с нестопанска цел, специализирани 
инвестиционни предприятия, пенсионноосигурителни, здравноосигурителни и застрахователни дружества и други, които са платили 
суми за посочените в справката данъци и такси през 2011 година. Общините попълват една обща справка за сумите, които са платили, а 
не които са получили като данъци и такси от населението и фирмите. Справката се попълва в ЛЕВОВЕ.
Данъци и такси, свързани с притежаването и използването на превозни средства
Такса при регистрация на превозните средства. Това са такси за издаване и подмяна на документи за право на движение на пътни 
превозни средства, както и за право на ползване на табели с регистрационен номер. Заплащат от собствениците на превозните средства 
еднократно, при регистрацията им. 
Данък върху превозните средства – тук се включват годишните данъци по Закона за местните данъци и такси, раздел IV „Данък върху 
превозните средства” и с тях се облагат: превозните средства, регистрирани за движение по пътната мрежа в Република България; 
корабите, вписани в регистрите на българските пристанища; въздухоплавателните средства, вписани в държавния регистър на Република 
България за гражданските въздухоплавателни средства, заплащани от собствениците на превозните средства. 
Данък върху разходите, свързани с експлоатация на превозни средства, когато с тях се осъществява управленска дейност. С 
него се облагат документално обоснованите разходи за поддръжка, ремонт и експлоатация на превозни средства, когато с тези превозни 
средства предприятието осъществява управленска дейност. Данъчната основа за определяне на данъка върху разходите се определя по 
реда и условията на чл.215 от ЗКПО. Данъчно задължени лица за този вид данък са лицата, които подлежат на облагане с корпоративен 
данък.
Данъци върху замърсяванията на околната среда
Таксите за замърсяване на околната среда са насочени към опазването на околната среда, съхраняване на биологичното разнообразие, 
опазване и ползване на компонентите на околната среда, контрол и управление на факторите, които увреждат околната среда, 
предотвратяване и ограничаване на замърсяванията. Определянето на видовете такси и размера им следва спецификата на законите за 
околната среда, която обуславя голямото им разнообразие.
Закон за чистотата на атмосферния въздух – таксите се заплащат от крайните потребители на котелно гориво и мазут с над 1 на сто сяра
По Закона за водите  - такси за замърсяване за: заустване на отпадъчни води в повърхностни води и отвеждане на замърсители в 
подземните води.
По Закона за управление на отпадъците в Предприятието за управление на дейностите по опазване на околната среда постъпват 
сумите от продуктова такса - в размер и по ред, определени с акт на Министерския съвет, която се заплаща от данъчнозадължените лица: 
лицата, пускащи на пазара продукти, след употребата на които се образуват масово разпространени отпадъци; отговарящи за разделното 
им събиране и постигане на съответните цели за разделно събиране, повторна употреба, рециклиране и оползотворяване; както и 
лицата, които пускат на пазара опаковани стоки, отговарящи за разделното събиране на отпадъците, получени при употребата на тези 
стоки, както и за постигане на целите за рециклиране и оползотворяване.
Такса смет - се заплаща за събирането, извозването и обезвреждането в депа или съоръжения за битови отпадъци, както и за поддържането 
на чистотата на териториите за обществено ползване в населените места. Определя се в годишен размер за всяко населено място с 
решение на общинския съвет и се заплаща всяка година заедно с данъка от данъчно задължените лица за притежаване на недвижими 
имоти.
По Закона за защитените територии това са разрешителни за ползване на дървесина, разрешителни за събиране с търговски цели на 
гъби и диворастящи плодове.
Платени суми за ползване на ресурси
За ползване на водни ресурси – това са разрешителни за водовземане на повърхностни, подземни и минерални води, разрешителни за 
ползване на воден обект.
Такси за добив на кариерни материали – заплащат се от физически или юридически лица, които добиват кариерни материали. Таксите 
се определят по нормативно определени тарифи поотделно за всеки вид кариерен материал върху брутния добив, посочен по регистрите 
за производство на съответната кариера или по количествата, определени във временните или еднократните разрешения за добив на 
кариерни материали.
За горите – съгласно Тарифа за таксите от ПМС 202 от 11.08.2008 г. такси, които се събират в системата на ДАГ - за право на ползване от 
ДГС/ДЛС и тарифа за объл материал/такса на корен.